На основу члана 56. став 1. тачка 12. Статута Града Ниша („Службени лист Града Ниша“, бр. 88/2008, 143/2016 и 18/2019) и члана 116. став 1. и 117. став 1., 4. и 5. Пословника Скупштине Града Ниша („Службени лист Града Ниша“, бр.6/2017 – пречишћен текст)

Градско веће Града Ниша на седници одржаној 05.09.2022. године, подноси

**АМАНДМАН**

на Предлог одлуке о изменама Одлуке о буџету Града Ниша за 2022.годину

I У Предлогу одлуке о изменама Одлуке о буџету Града Ниша за 2022.годину, утврђеног Решењем Градског већа Града Ниша, број 866-1/2022-03 од 29.08.2022. године, у члану 7. мењају се планирани износи у табели „Планирани капитални издаци буџетских корисника за 2022, 2023. и 2024. годину“ и то:

За пројекат „Иградња Аква парка“ у колони за 2022. годину износ „960.000.000“ замењује се износом 861.500.000“, у колони за 2023. годину износ „900.000.000“ замењује се износом „945.250.000“ и у колони за 2024. годину износ „60.000.000“ замењује се износом „109.250.000“.

II У члану 8. у Разделу 5 Градска управа за финансије, Глава 5.01 Градска управа за финансије, Програм 15 Опште услуге локалне самоуправе, Програмска активност 0602-0003, Сервисирање јавног дуга, функција 170 Трансакције јавног дуга, број позиције 76, економска класификација 611 – Отплата главнице домаћим кредиторима, износ „112.000.000“ замењује се износом „210.500.000“.

У Разделу 11 Канцеларија за локални економски развој, Глава 11.01 Канцеларија за локални економски развој, Програм 4 Развој туризма, Пројекат 1502-5115 Изградња Аква парка, функција 620 Развој заједнице, број позиције 410, економска класификација 511 Зграде и грађевински објекти, износ „960.000.000“ замењује се износом од: „861.500.000“.

III Овај Амандман постаје саставни део Предлога одлуке о изменама Одлуке о буџету Града Ниша за 2022.годину.

О б р а з л о ж е њ е

Градско веће Града Ниша, на седници одржаној 29.08.2022. године, утврдило је Предлог одлуке о изменама Одлуке о буџету Града Ниша за 2022.годину.

Овим амандманом повећавају се средства за отплату главнице домаћим кредиторима у 2022. години у износу од 98.500.000 динара, јер се један кредит отплаћује превремено. Имајући у виду раст еурибора, односно каматних стопа који су подигли трошкове кредитног задужења превремено се отплаћује неотплаћени износ кредита који Град Ниш има код АИК банке. На тај начин смањује се износ трошкова задуживања у наредне три године и остварују уштеде у буџету Града Ниша.

На основу наведеног, Градско веће Града Ниша подноси Амандман на Предлог одлуке о изменама Одлуке о буџету Града Ниша за 2022.годину којим се смањује за 98.500.000 динара позиција 410 (пројекат Изградња Аква парка), а за исти износ увећава позиција 76 (отплата главнице домаћим кредиторима) у наведеном Предлогу одлуке.

У складу са чланом 117. став 5. Пословника Скупштине Града Ниша, овај амандман постаје саставни део Предлога одлуке о изменама Одлуке о буџету Града Ниша за 2022 .годину.

Број: 926-3/2022-03

У Нишу, 05.09.2022.године

ГРАДСКО ВЕЋЕ ГРАДА НИША

ПРЕДСЕДНИЦА

Драгана Сотировски